
 15.11.2013
 BG
 Официален вестник на Европейския съюз
 L 305/5
 РЕГЛАМЕНТ ЗА ИЗПЪЛНЕНИЕ (ЕС) No 1148/2013 НА КОМИСИЯТА
 от 14 ноември 2013 година
 за заличаване на название от регистъра на защитените наименования за произход и защитените географски указания [Wernesgrüner Bier (ЗГУ)]
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) No 1151/2012 на Европейския парламент и на Съвета от 21 ноември 2012 г. относно схемите за качество на селскостопанските продукти и храни (1), и по- специално член 54, параграф 1 от него,
 като има предвид, че:
 (1)
 Регламент (ЕС) No 1151/2012 отмени и замени Регламент (ЕО) No 510/2006 на Съвета от 20 март 2006 г. относно закрилата на географски указания и наименования за произход на земеделски продукти и храни (2).
 (2)
 Германия представи искане за заличаване на регистрацията на названието „Wernesgrüner Bier“ по силата на член 12 от Регламент (ЕО) No 510/2006, заменен впоследствие с член 54 от Регламент (ЕС) No 1151/2012.
 (3)
 Съгласно член 6, параграф 2 от Регламент (ЕО) No 510/2006 в Официален вестник на Европейския съюз
 (3) бе публикувано искането на Германия за заличаване на регистрацията на названието „Wernesgrüner Bier“.
 (4)
 Тъй като Комисията не получи нито едно възражение съгласно член 7 от Регламент (ЕО) No 510/2006, регистрацията на посоченото название следва да бъде заличена.
 (5)
 С оглед на тези съображения посоченото название следва да бъде заличено от регистъра на защитените наименования за произход и защитените географски указания.
 (6)
 Мерките, предвидени в настоящия регламент, са в съответствие със становището на Комитета по качеството на селскостопанските продукти,
 ПРИЕ НАСТОЯЩИЯ РЕГЛАМЕНТ:
 Член 1
 Заличава се регистрацията на названието, посочено в приложението към настоящия регламент.
 Член 2
 Настоящият регламент влиза в сила на двадесетия ден след публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 14 ноември 2013 година.
 За Комисията
 Председател
 José Manuel BARROSO
 (1) ОВ L 343, 14.12.2012 г., стр. 1.
 (2) ОВ L 93, 31.3.2006 г., стр. 12.
 (3) ОВ С 322, 24.10.2012 г., стр. 13.
 ПРИЛОЖЕНИЕ
 Селскостопански продукти и храни, посочени в точка I от приложение I към Регламент (ЕС) No 1151/2012:
 Клас 2.1. Бира
 ГЕРМАНИЯ
 Wernesgrüner Bier (ЗГУ)
 